ระเบียบการท่าเรือแห่งประเทศไทยว่าด้วยการจัดหาประโยชน์ในทรัพย์สินของการท่าเรือแห่งประเทศไทยพ.ศ. ๒๕๔๘ โดยที่เป็นการสมควรปรับปรุงระเบียบการท่าเรือแห่งประเทศไทยว่าด้วยการจัดหาประโยชน์ในทรัพย์สินของการท่าเรือแห่งประเทศไทย พ.ศ. ๒๕๔๖ ให้เหมาะสมยิ่งขึ้นอาศัยอำนาจตามความในมาตรา ๙ (๒) และมาตรา ๒๙ (๑) แห่งพระราชบัญญัติการท่าเรือแห่งประเทศไทยพ.ศ. ๒๔๙๔ คณะกรรมการการท่าเรือแห่งประเทศไทยจึงให้วางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยการจัดหาประโยชน์ในทรัพย์สินของการท่าเรือแห่งประเทศไทย พ.ศ. ๒๕๔๘ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ นับแต่วันใช้ระเบียบนี้ ให้ยกเลิก๓.๑ระเบียบการท่าเรือแห่งประเทศไทย ว่าด้วยการจัดหาประโยชน์ในทรัพย์สินของการท่าเรือแห่งประเทศไทยพ.ศ. ๒๕๔๖๓.๒ระเบียบการท่าเรือแห่งประเทศไทย ว่าด้วยการจัดหาประโยชน์ในทรัพย์สินของการท่าเรือแห่งประเทศไทย(ฉบับที่ ๒) พ.ศ. ๒๕๔๖๓.๓ระเบียบ มติ คำสั่ง หรือประกาศอื่นใดที่ขัดหรือแย้งกับระเบียบนี้ข้อ๔ ในระเบียบนี้การท่าเรือ หมายความว่า การท่าเรือแห่งประเทศไทยผู้อำนวยการ หมายความว่า ผู้อำนวยการการท่าเรือแห่งประเทศไทยทรัพย์สิน หมายความว่า ที่ดิน อาคาร สิ่งปลูกสร้างและทรัพย์สินอื่นๆ ของการท่าเรือ รวมถึงสิทธิต่าง ๆ ในทรัพย์สินนั้นจัดให้เช่าทรัพย์สิน หมายความว่า การจัดการหาประโยชน์จากทรัพย์สินของการท่าเรือโดยการให้เช่าทรัพย์สิน การต่อสัญญาเช่า การให้สิทธิการเช่าแก่ทายาทโดยธรรมของผู้เช่าเดิมที่ถึงแก่กรรมรวมทั้งการโอนสิทธิการเช่า และการเช่าช่วงในทรัพย์สินนั้น ๆหน่วยงานของรัฐ หมายความว่า กระทรวง ทบวง กรม หรือส่วนราชการที่เรียกชื่ออย่างอื่นและมีฐานะเป็นกรมราชการส่วนภูมิภาค ราชการส่วนท้องถิ่น และรัฐวิสาหกิจที่ตั้งขึ้นโดยพระราชบัญญัติหรือพระราชกฤษฎีกาค่าเช่า หมายความว่า เงินที่การท่าเรือเรียกเก็บจากผู้เช่าเพื่อเป็นการตอบแทนที่การท่าเรือจัดให้เช่าทรัพย์สินผลประโยชน์ตอบแทน หมายความว่า ค่าเช่า ค่าธรรมเนียมและผลประโยชน์ตอบแทนอื่นๆข้อ๕ ให้มีคณะกรรมการคณะหนึ่งมีหน้าที่พิจารณาจัดให้เช่าทรัพย์สินเรียกว่าคณะกรรมการบริหารทรัพย์สินของการท่าเรือแห่งประเทศไทย จำนวน ๗ คน ประกอบด้วย ผู้อำนวยการเป็นประธานกรรมการ ผู้อำนวยการท่าเรือกรุงเทพผู้อำนวยการท่าเรือแหลมฉบัง และกรรมการซึ่งแต่งตั้งจากพนักงานระดับผู้อำนวยการฝ่ายขึ้นไปไม่เกิน ๔ คน เป็นกรรมการข้อ๖ การจัดให้เช่าทรัพย์สินให้เป็นไปตามเงื่อนไขดังนี้๖.๑เป็นที่ดินตามแผนแม่บทการใช้ประโยชน์จากที่ดิน ตามที่คณะกรรมการการท่าเรือแห่งประเทศไทยกำหนด๖.๒ระยะเวลาการเช่าไม่เกิน ๓ ปี และผลประโยชน์ตอบแทนรวมตลอดอายุสัญญาเช่าวงเงินไม่เกิน๒๐,๐๐๐,๐๐๐ บาท ให้เป็นอำนาจของผู้อำนวยการ โดยกรณีผลประโยชน์ตอบแทนรวมตลอดอายุสัญญาเช่าวงเงินเกิน๑๐,๐๐๐,๐๐๐ บาท ให้เสนอคณะกรรมการการท่าเรือแห่งประเทศไทยเพื่อทราบด้วย๖.๓ระยะเวลาการเช่าเกิน ๓ ปีขึ้นไป ให้เป็นอำนาจของคณะกรรมการการท่าเรือแห่งประเทศไทยโดยให้คณะกรรมการตามข้อ ๕ พิจารณาก่อนข้อ๗ อัตราค่าเช่าและผลประโยชน์ตอบแทนการเช่าทรัพย์สินให้เรียกเก็บไม่น้อยกว่าอัตราที่คณะกรรมการการท่าเรือแห่งประเทศไทยกำหนดข้อ๘ สำหรับผู้เช่าที่มิใช่หน่วยงานของรัฐต้องมีหลักประกันการปฏิบัติตามสัญญาเช่าตามที่การท่าเรือกำหนดข้อ๙ การจัดหาประโยชน์จากทรัพย์สินของการท่าเรือที่ได้ดำเนินการก่อนวันที่ระเบียบนี้ใช้บังคับให้ดำเนินการต่อไปจนสัญญาสิ้นสุดแต่ทั้งนี้ ผลประโยชน์ที่การท่าเรือได้รับต้องไม่น้อยกว่าหลักเกณฑ์ที่กำหนดตามระเบียบนี้ข้อ๑๐ ให้ผู้อำนวยการรักษาการตามระเบียบนี้และให้มีอำนาจออกคำสั่งเกี่ยวกับวิธีปฏิบัติตามระเบียบนี้ประกาศ ณวันที่ ๒๐ มกราคม พ.ศ. ๒๕๔๘วันชัย ศารทูลทัตประธานกรรมการการท่าเรือแห่งประเทศไทยฐิติพงษ์/ผู้จัดทำ๑๐มิถุนายน ๒๕๔๘ปิยะธิดา/ปรับปรุง๑๓ พฤศจิกายน๒๕๖๐[๑] ราชกิจจานุเบกษาเล่ม ๑๒๒/ตอนที่ ๒๘ ง/หน้า ๘๑/๗ เมษายน ๒๕๔๘